3.  การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

ผลิตภัณฑ์ของบริษัทฯ และบริษัทย่อยแบ่งตามกลุ่มสินค้าได้ตามประเภทดังต่อไปนี้

1)  กลุ่มสินค้าผ้าผืน ประกอบด้วย

    1.  หมวดชุดนอน ประเภท ชุดเสื้อและกางเกง ชุดกระโปรง ชุดคลุม

    2.  หมวดชุดลำลอง ประเภท เสื้อ เสื้อ JACKET กางเกง ชุดกระโปรง

    3.  หมวดชุดกายบริหาร ประเภท เสื้อ เสื้อ JACKET ชุด BODY SUIT กางเกง

2)  กลุ่มสินค้าผ้าทอ ประกอบด้วย

  2.1) หมวดถุงน่อง ประเภท ถุงน่องเต็มตัว ถุงน่องโคนขา ถุงน่องเหนือเข่า ถุงน่องใต้เข่า
  ถุงน่องแค่ข้อเท้า ถุงเท้าสั้น ถุงรองส้น

3)  กลุ่มสินค้าผ้าทอ/ผ้าผืน ประกอบด้วย

  3.1) หมวดชุดชั้นใน ประเภท ผ้าทอและผ้าผืน ได้แก่ กางเกงใน กางเกงขาสั้นยกสะโพก
  กางเกงขายาว กางเกงขา 2, 3, 4 ส่วน เสื้อทับ เสื้อเกาะอก ชุดกระโปรง ชุดชั้นในเต็มตัว

  3.2) หมวดเบ็ดเตล็ด ประเภท ผ้าทอและผ้าผืน ได้แก่ ชิ้นงานสำหรับงานประดิษฐ์ ปลอกข้อมือ
  ปลอกเข่า ปลอกข้อเท้า แผ่นกระชับสัดส่วน รองเท้า ถุงต่างๆ

(2) การตลาดและภาวการณ์แข่งขัน

    1.  นโยบายและลักษณะของการตลาด

ผลิตภัณฑ์ของบริษัทฯ
และบริษัทย่อยมีหลากหลายผลิตภัณฑ์ซึ่งแต่ละผลิตภัณฑ์มีกลุ่มผู้บริโภคที่แตกต่างกันตามความต้องการของผลิตภัณฑ์นั้นๆ
ดังนั้น
การกำหนดกลยุทธ์การแข่งขันจึงต้องเน้นแต่ละผลิตภัณฑ์และแต่ละกลุ่มของผู้บริโภคซึ่งแยกกันอย่างเด็ดขาด
สำหรับนโยบายแต่ละผลิตภัณฑ์จะเป็นแนวทางเดียวกัน โดยมุ่งเน้นดังนี้

ผลิตภัณฑ์

บริษัทฯ
และบริษัทย่อยกำหนดเป็นนโยบายเรื่องคุณภาพของสินค้าต้องเป็นที่ยอมรับของผู้บริโภคและมีการพัฒนารูปแบบผลิตภัณฑ์ใหม่ๆ
ที่ทันสมัยและหลายรูปแบบตามความต้องการของผู้บริโภคเพื่อให้ผู้บริโภคสามารถเลือกหาได้

บรรจุภัณฑ์

มุ่งเน้นความสวยงามมีการออกแบบให้สะดุดตา เพื่อจูงใจให้ผู้บริโภคสนใจต่อผลิตภัณฑ์

ด้านราคา

กำหนดราคาที่สามารถแข่งขันได้กับสินค้าประเภทเดียวกันกับผู้ผลิตรายอื่นหรือสินค้าที่นำเข้าจากต่างประเทศ

ช่องทางการจำหน่าย

การจัดจำหน่ายของบริษัทฯ และบริษัทย่อย
เป็นการจำหน่ายที่มีเงื่อนไขของระยะเวลาให้กับลูกค้าตามเงื่อนไขข้อตกลงทางการค้า
โดยปกติจะมีระยะเวลาไม่เกิน 90 วัน

สัดส่วนการจำหน่ายในช่วง 3 ปีที่ผ่านมา มีดังนี้

(หน่วย:ล้านบาท)

  -------------------- ---------- ------- ---------- ------- --------- -------
                       2555               2554               2553      

                       ยอดขาย     %       ยอดขาย     %       ยอดขาย    %

  บมจ.นิวซิตี้ (กรุงเทพฯ)   373.60     87.00   349.93     87.33   310.41    86.92

  อื่นๆ                  55.82      13.00   50.76      12.67   46.71     13.08

  ยอดขายรวม            429.42     100     400.69     100     357.12    100
  -------------------- ---------- ------- ---------- ------- --------- -------

สัดส่วนการจำหน่ายในประเทศและต่างประเทศ

  -------------------- ---------- ------- ---------- ------- --------- -------
                       2555               2554               2553      

                       รายได้      %       รายได้      %       รายได้     %

  ในประเทศ             409.93     95.46   387.00     96.58   345.07    96.63

  ต่างประเทศ            19.49      4.54    13.69      3.42    12.05     3.37

  รวม                  429.42     100     400.69     100     357.12    100
  -------------------- ---------- ------- ---------- ------- --------- -------

2.  สภาพการแข่งขัน

เนื่องจากการลงทุนในอุตสาหกรรมผลิตถุงน่องต้องมีขั้นตอนการผลิตมากขั้นตอน เช่น ถัก อบ ย้อม
เย็บ ฯลฯ ซึ่งแต่ละขั้นตอนต้องมีการลงทุนสูง
ความต้องการของตลาดที่ผ่านมามีปริมาณลดลงทั้งในตลาดในประเทศและตลาดต่างประเทศ ดังนั้น
การที่จะมีผู้ประกอบกิจการรายใหม่ๆ เกิดขึ้นมีโอกาสน้อยมาก

ปัจจุบัน บริษัทฯ และบริษัทย่อย เป็นผู้ผลิตถุงน่องและถุงเท้ารายใหญ่ที่สุด
มีกำลังการผลิตประมาณร้อยละ 80 ของผลิตภัณฑ์ทั้งหมดที่จำหน่ายในประเทศ นอกจากนี้
กลุ่มของผลิตภัณฑ์บางประเภทที่บริษัทฯ และบริษัทย่อยผลิตอยู่เป็นผลิตภัณฑ์ที่มีผู้ผลิตน้อยราย
จึงไม่มีปัญหาในด้านการแข่งขันกับผู้ผลิตรายอื่น อย่างไรก็ตาม สำหรับตลาดกลางและตลาดล่าง
บริษัทอาจได้รับผลกระทบจากการนำเข้าผลิตภัณฑ์จากต่างประเทศ เช่น ประเทศจีน อย่างไรก็ตาม
ผลิตภัณฑ์ที่บริษัทได้จำหน่ายให้กับบริษัท นิวซิตี้ (กรุงเทพฯ) จำกัด (มหาชน) นั้น
บริษัทเห็นว่ายังไม่ได้รับผลกระทบมากนัก เนื่องจากผลิตภัณฑ์ดังกล่าวยังเป็นที่ต้องการของผู้บริโภค

3.  นโยบายและแผนดำเนินธุรกิจ

บริษัทมีการกำหนดนโยบายและแผนงานการดำเนินธุรกิจเพื่อให้บริษัทมีผลการดำเนินงานที่เติบโตอย่างต่อเนื่องดังนี้

1.  สำหรับปี 2556 บริษัทฯ
    และบริษัทย่อยมีเป้าหมายในการลงทุนโครงการเกี่ยวกับการลดค่าใช้จ่ายทางด้านพลังงานเพื่อลดค่าใช้จ่ายทางด้านพลังงานหรือไม่เพิ่มขึ้นไปกว่าที่เป็นอยู่ในปัจจุบัน
    ซึ่งในแต่ละปีมีค่าใช้จ่ายสูงขึ้นตามลำดับ
    อีกทั้งเป็นการเพิ่มประสิทธิภาพในการผลิตด้วยโดยมีการดำเนินการโครงการลดต้นทุนการผลิตและค่าใช้จ่ายต่อเนื่องจากปีที่ผ่านมาเพื่อคงไว้ให้มีผลการดำเนินงานเช่นการดำเนินงานในปี
    2555
    แม้ว่าต้นทุนการผลิตมีแนวโน้มสูงขึ้นไม่ว่าค่าใช้จ่ายด้านแรงงานหรือพลังงานซึ่งจะมีผลให้การดำเนินการลดลง
    และถ้าสภาวะเศรษฐกิจในปี 2556 ไม่ตกต่ำไปกว่าปัจจุบัน บริษัทฯ
    และบริษัทย่อยจะยังคงมีรายได้และผลการดำเนินงานเช่นปีที่ผ่านมา และบริษัทฯ
    และบริษัทย่อยยังคงมีนโยบายสรรหาพนักงานเพื่อรองรับการขยายกำลังการผลิตของบริษัทฯ
    และบริษัทย่อยอย่างต่อเนื่อง

2.  บริษัทมีการกำหนดเป้าหมายในแต่ละแผนงานให้ทุกแผนกปฏิบัติและในขณะเดียวกันทุกแผนกต้องกำหนดวิธีปฏิบัติให้ได้เป้าหมายที่กำหนดไว้ด้วยให้ทุกแผนกจัดทำโครงการ
    KIZEN ทุกเดือนอย่างน้อยเดือนละ 1 โครงการ ทั้งนี้
    เพื่อให้พนักงานที่เกี่ยวข้องได้มีส่วนร่วมในการกำหนดเป้าหมายและแนวทางที่จะบรรลุเป้าหมายเพื่อการเติบโตของธุรกิจของบริษัทในระยะยาว
    ทั้งนี้
    หากพิจารณาผลการดำเนินงานของบริษัทจะเห็นได้ว่าบริษัทมีฐานะการเงินที่มั่นคงโดยตั้งแต่ปี
    2551 เป็นต้นมา ผลการดำเนินงานของบริษัทมีกำไรหลังดอกเบี้ยจ่ายมาโดยตลอด
    ซึ่งทั้งหมดเกิดจากโครงการ MOP และ KIZEN
    ที่บริษัทได้จัดทำและดำเนินการตามแผนตลอดเวลา 4 ปี

(3) การจัดหาผลิตภัณฑ์

    1.  ลักษณะการจัดให้ได้มาซึ่งผลิตภัณฑ์

บริษัทฯ และบริษัทย่อย มีโรงงานจำนวน 3 แห่ง ได้แก่ โรงงานนิคมอุตสาหกรรมบางชัน
โรงงานสหโชควัฒนา (สุวินทวงศ์) จังหวัดฉะเชิงเทรา และโรงงานในโครงการแพนธานี
จังหวัดระยอง ปัจจุบันบริษัทได้ผลิตเต็มกำลังการผลิตที่มีอยู่แล้ว
ซึ่งกำลังการผลิตรวมแยกเป็นแต่ละผลิตภัณฑ์เป็นดังนี้

  ----------------------------------- -----------------------------------
  ผลิตภัณฑ์                              กำลังการผลิตที่ใช้ (โหล/ปี)

  ถุงน่องและถุงเท้า                       2,400,000

  ชุดชั้นในสตรี                           500,000

  ชุดกายบริหาร                          10,000

  ชุดนอน                               5,000

  รวม                                 2,915,000
  ----------------------------------- -----------------------------------

จากตารางการผลิตข้างต้น บริษัทฯได้ผลิตเต็มกำลังการผลิตแล้ว
และไม่เพียงพอต่อความต้องการสินค้าของลูกค้า ซึ่งบริษัทได้ดำเนินการจัดหากำลังการผลิตเพิ่ม
โดยการเพิ่มจำนวนพนักงานและเครื่องจักรที่ทันสมัย ณ ปัจจุบัน บริษัทฯ
นำเข้าเครื่องจักรใหม่เพื่อรองรับคำสั่งซื้อที่เพิ่มขึ้นจำนวน 10 เครื่อง
โดยเครื่องจักรดังกล่าวเป็นเครื่องจักรที่สามารถผลิตสินค้าตามที่ลูกค้าต้องการและมีคำสั่งซื้อมาแล้ว

กำลังการผลิตของแต่ละผลิตภัณฑ์จะเปลี่ยนแปลงตามความต้องการของลูกค้า
โดยเครื่องจักรของบริษัทสามารถปรับเปลี่ยนเพื่อผลิตผลิตภัณฑ์ได้หลายประเภท ดังนั้น
กำลังการผลิตของบริษัทจะสัมพันธ์กับประเภทของผลิตภัณฑ์ เช่น
เมื่อมีการผลิตสินค้าประเภทชุดชั้นในสตรีเพิ่มขึ้น จะมีผลให้สินค้าประเภทถุงน่องลดลง

การจัดหาวัตถุดิบสำหรับผลิตสินค้าเพื่อจำหน่าย

วัตถุดิบที่ใช้เป็นวัตถุดิบประเภท TEXTURED YARN, SPANDEX YARN, TORQUE YARN, BARE
วัตถุดิบส่วนใหญ่นำเข้าจากต่างประเทศ ได้แก่ ประเทศอิตาลี เกาหลี ไต้หวัน ญี่ปุ่น

สัดส่วนการจัดหาจากต่างประเทศเทียบกับในประเทศเท่ากับ 60% : 40%

คุณภาพของวัตถุดิบที่นำเข้าจากต่างประเทศหรือซื้อจากในประเทศ
เป็นวัตถุดิบที่มีการควบคุมคุณภาพตามมาตรฐานจึงไม่มีผลกระทบต่อการผลิต ทั้งนี้
จากการที่มีผู้ขายมากราย บริษัทจึงสามารถเลือกซื้อได้
บริษัทไม่มียอดซื้อจากผู้ขายรายใดเกินกว่าร้อยละ 30 ของยอดซื้อรวม และที่ผ่านมาบริษัทฯ
และบริษัทย่อยไม่มีปัญหาในการจัดหาวัตถุดิบ โดยสามารถนำเข้าวัตถุดิบได้ตามปริมาณที่ต้องการ

2.  กระบวนการผลิตที่มีผลกระทบต่อสิ่งแวดล้อม

การดำเนินงานของบริษัทฯ
และบริษัทย่อยอยู่ภายใต้การดูแลของนิคมอุตสาหกรรมแห่งประเทศไทยหนึ่งแห่ง สำหรับอีก 2
แห่งโรงงานมีระบบการจัดการสิ่งแวดล้อมและมีการปรับปรุงอย่างต่อเนื่อง
เพื่อให้เป็นไปตามที่กฎหมายกำหนด และในระยะ 3
ปีที่ผ่านมามีการปฏิบัติเป็นไปตามที่กฎหมายกำหนด และไม่มีข้อพิพาท
หรือถูกฟ้องร้องเกี่ยวกับสิ่งแวดล้อมแต่อย่างใด

(4) งานที่ยังไม่ได้ส่งมอบ

  - ไม่มี -